Jy proe die nostalgie by Blue Crane-padstal | Landbou
Jy proe die nostalgie by Blue Crane-padstal
Van die rakke vol produkte met 'n plaastema.
Varsgebakte plaasbrood, met die hand gemeng en gelos om natuurlik te rys sonder dat enige masjien, preserveer- of bymiddels naby dit gekom het, is vir baie mense die toppunt van nostalgie oor die plaaslewe.
Met die klem op vars is dít wat jy by die Blue Crane-padstal sal raakloop. Jy kan hierdie padstal eenvoudig nie miskyk nie. Dit is langs die N2-snelweg, 3 km van Heidelberg af in Kaapstad se rigting, en reg by die afdraai na Witsand.